OpenLLM-France/wikimedia huggingface dataset:
# Pere Jordi Piella i Vilaregut

Pere Jordi Piella i Vilaregut (Ripoll, 1 de novembre de 1942) és un polític català, diputat al Parlament de Catalunya en la IV i V legislatures i alcalde de Ripoll.
Es graduà en enginyeria industrial química a l'Escola Universitària d'Enginyeria Tècnica de Terrassa i va obtenir un màster en direcció i organització d'empreses per la Universitat Politècnica de Catalunya. Afiliat a la UGT i a Convergència Socialista de Catalunya en 1975, fou secretari comarcal al Congrés de Cultura Catalana (1976-1977) i cofundador de l'Assemblea Democràtica de Ripoll. Després va ingressar al Partit Socialista de Catalunya-Congrés i d'ací al Partit dels Socialistes de Catalunya (PSC-PSOE).
A les eleccions municipals espanyoles de 1979 fou escollit alcalde de Ripoll, càrrec que va ocupar fins al 1993. De 1982 a 1987 fou vicepresident segon de la Diputació de Girona i de 1986 a 1993 president de la Mancomunitat del Ripollès.
Posteriorment va passar a coordinar la plataforma El Ripollès Existeix i fou elegit diputat a les eleccions al Parlament de Catalunya de 1992 i 1995. Ha estat vicepresident de la Comissió d'Agricultura, Ramaderia i Pesca del Parlament de Catalunya

## Obres

* BIT-Informàtica Administrativa i Comercial (1979)

## Referències

* ↑ «Ajuntament de Ripoll. Històric d'alcaldes». municat. Generalitat de Catalunya. [Consulta: 13 febrer 2014].
* ↑ «Càrrecs parlamentaris i biografies dels diputats i diputades. Composició dels grups parlamentaris. V legislatura». Parlament de Catalunya. [Consulta: 13 febrer 2014].
# Far de São Sebastião

El Far de São Sebastião és un far situat a la fortalesa sobre el punt de la badia d'Ana Chaves a São Tomé, capital de São Tomé i Príncipe. Està situat a l'Avinguda 12 de Julho. Actualment, la fortalesa forma part del Museu Nacional de História e Arte.

## Descripció

El far va ser construït el 1928. La torre del far és cilíndrica i connecta amb la fortalesa de la paret, la por exterior té una llanterna de ferro. La torre està pintada de negre. La seva estructura està pintada de negre i la seva llanterna i escala són blanques.
El 1886 tenia un far més petit, la nova torre es va construir el 10 de novembre de 1928. El 20 de setembre de 1994, la torre va ser remodelada per la Marina Portuguesa i es va obrir segons la Cooperació Tècnica Militar Luso-Santomenca.
El far encara està actiu avui. Està obert al públic i els visitants poden pujar fàcilment a la galeria.

## Característiques

* Llum:
    fl..5s, ec. 1.5s (tres porcions)
    fl..5s, ec. 5.5s

## Referències

* ↑ «Farol de São Sebastião (Ilha de São Tomé)» (en portuguès). [Consulta: 26 gener 2014].
* ↑ «Lighthouses of São Tomé and Príncipe». The Lighthouse Directory, 16-09-2005. [Consulta: 14 abril 2009].
* ↑ «Farol de São Sebastião (Ilha de São Tomé)» (en portuguès). Cooperação Técnico Militar Luso - Sãotomense. Portuguese Navy, 01-07-2001. [Consulta: 14 abril 2009].
# Canteleux

Canteleux és un municipi francès situat al departament del Pas de Calais i a la regió dels Alts de França. L'any 2007 tenia 16 habitants.

## Demografia
### Població

El 2007 la població de fet de Canteleux era de 16 persones. Totes les 4 famílies que hi havia eren parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 5 habitatges, 4 eren l'habitatge principal de la família i 1 estava desocupat. Tots els 5 habitatges eren cases. Dels 4 habitatges principals, 3 estaven ocupats pels seus propietaris i 1 estava llogat i ocupat pels llogaters; Tots els 4habitages tenien cinc cambres o més. 1 habitatges disposaven pel capbaix d'una plaça de pàrquing. A 2 habitatges hi havia un automòbil i a 2 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Canteleux el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

Totes les 10 persones en edat de treballar el 2007 eren actives. De les 10 persones actives 9 estaven ocupades (7 homes i 2 dones) i 1 aturada (1 dona i 1 dona)

### Activitats econòmiques

L'únic establiment que hi havia el 2007 era d'una empresa extractiva.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Canteleux a l'INSEE.
* Évolution et structure de la population Fitxa amb el detall de dades de Canteleux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Can Duc (Aiguaviva)

Can Duc és una masia del municipi d'Aiguaviva (Gironès) inclosa en l'Inventari del Patrimoni Arquitectònic de Catalunya.

## Descripció

És una masia situada prop del nucli antic amb llinda de fusta i finestres d'estil gòtic que, sense ornamentació, corresponen a diferents èpoques. Forjats plans. Les parets de l'interior són de pedra. Interessant el ràfec de la teula. Llurs murs són de pedra volcànica. L'última reforma data del 1933.

## Referències

* ↑ «Can Duc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 novembre 2014].
# Cap d'any musulmà

El cap d'any musulmà (en àrab رأس السنة, ras as-sana i رأس العام, ras al-ʿām) és el primer dia de l'any lunar dels musulmans; s'escau el primer dia del mes de muhàrram (primer mes del calendari islàmic). Encara que aquest dia no té gaire rerefons religiós, certs musulmans aprofiten la data per recordar la vida del profeta Mahoma i l'Hègira, la fugida d'aquest de la Meca a Medina, on els seus seguidors es van constituir oficialment en una comunitat de creients. Aquest moment va ser escollit simbòlicament per marcar l'inici del nou calendari. No hi establert a l'Alcorà cap celebració en especial.
En tot cas, segons algunes interpretacions, la celebració de l'Any Nou islàmic amb festes, intercanvis de regals, etc., es considera bida ("innovació no ortodoxa") o fins i tot haram (prohibit). Com que aquest calendari es basa en el cicle lunar, cada any resulta 11 o 12 dies més curt que el calendari solar; així, la data d'inici del mes de muhàrram varia cada any en relació al calendari gregorià.
En alguns països de l'àmbit d'influència persa, la denominació en àrab "ras al-Am" ha estat substituïda per la paraula nowruz, que designa l'antic cap d'any zoroastrià a l'equinocci de primavera .

## Correspondències amb el calendari gregorià

| 1423 AH: 15 de març de 2002 1424 AH: 4 de març de 2003 1425 AH: 21 de febrer de 2004 1426 AH: 11 de febrer de 2005 1427 AH: 31 de gener de 2006 1428 AH: 20 de gener de 2007 1429 AH: 10 de gener de 2008 1430 AH: 29 de desembre de 2008 1431 AH: 18 de desembre de 2009 | 1432 AH: 7 de desembre de 2010 1433 AH: 26 de novembre de 2011 1434 AH: 15 de novembre de 2012 1435 AH: 4 de novembre de 2013 1436 AH: 25 d'octubre de 2014 1437 AH: 14 d'octubre de 2015 1438 AH: 3 d'octubre de 2016 1439 AH: 22 de setembre de 2017 |

## Referències

* ↑ Enciclopèdia de l'Islam, VIII, 448

## Vegeu també

* Any nou lunar
* Roix ha-Xanà, cap d'any judaic
# Cap d'Ona (cervesa)

La cerveseria Cap d'Ona d'Argelers fou fundada en 1998 per Grégor Engler i la seva dona Élodie Pujol. És la cervesa artesana de Catalunya, la més antiga dels Països Catalans.
Els seus productes va començar a competir en els grans premis de cervesa a partir del 2016, convertint-se en una de les més premiades del món i obtenint nombrosos premis internacionals, entre ells vuit medalles d’or al World beer challenge de 2018, la seva bruna de sègol de Cerdanya, elegida la millor del món al Beer Award 2020, la seva cervesa Barley, de sègol, com a millor “Barley wine” del món al Brussels Beer Challenge de 2020, i la seva Wood Aged Imperial Stout va aconseguir una puntuació de 100 sobre 100 al concurs World Beer Challenge 2021, considerant-se la millor cervesa del món.
Per cada litre de cervesa amb perfums de la fruita local, l'empresa utilitza l'equivalent a un quilogram de fruita ecològica recollida al punt òptim per una desena de productors nord-catalans, fet que representan el 90% del cost de la cervesa. Actualment fan 30 varietats de cervesa, la majoria ecològiques.
La cerveseria va obrir en 2018 un restaurant al costat de la cerveseria, amb la idea de proposar àpats elaborats únicament amb productes locals, tots de l'Albera, i tots a base de cervesa, de l'entrant fins a les postres, El bagàs, residu de la cervesa, ric en proteïna, en minerals i fibra esdevé l’ingredient per fer el pa del forn que serveixen a la Casa Cap d’Ona, i fins i tot pastissets, i també es dona a criadors locals de carn i llet per a aliment dels animals, que serveixen la carn del restaurant.

## Referències

* 1 2 Domènech i Bonet, Mireia. «El Sant Grial fet cervesa» (en català). La Mira, 23-09-2020. [Consulta: 3 agost 2021].
* ↑ Senyarich, David. «La cervesa Barley de Cap d’Ona és medalla d’or mundial». La Clau, 30-11-2020. Arxivat de l'original el 3 d’agost 2021. [Consulta: 3 agost 2021].
* ↑ Sagrera, Berto. «On es pot comprar la cervesa catalana Cap d'Ona, la millor del món?». El Nacional, 02-08-2021. [Consulta: 3 agost 2021].
* 1 2 «El Sant Grial fet cervesa». La Mira. [Consulta: 11 agost 2021].
* ↑ «La cerveseria Cap d'Ona obre el restaurant Casa Cap d'Ona». Ràdio Arrels, 17-11-2018. [Consulta: 3 agost 2021].
# Karaül

Karaül (en rus: Караул) és un poble del krai de Krasnoiarsk, a Rússia, que en el cens del 2010 tenia 801 habitants. Pertany al districte de Dudinka.

## Referències

* ↑ «Территории Красноярского края». Arxivat de l'original el 2013-05-04. [Consulta: 25 abril 2013].
# Karbelian

Els Karbelian van ser una família de nakharark d'Armènia que s'esmenten a la rebel·lió nacional del 451, quan Vardan II Mamikonian es va aixecar contra el rei Yezdegerd II. Es coneix un Arten Karbelian entre els dirigents d'aquella revolta, que probablement governava un districte anomenat Karib, no localitzat.

## Referències

* ↑ Panossian, Razmik. The Armenians : from kings and priests to merchants and commissars. Londres: Hurst, 2006, p. 132. ISBN 9781850657880.
# Carcelén

Carcelén és un municipi de la província d'Albacete, que es troba a 56 km de la capital de la província. El 2006 tenia 639 habitants. Inclou la pedania de Casas de Juan Gil.
# Canton (desambiguació)

* No s'ha de confondre amb Campton.
«Canton» té aquests significats:
* Canton, capital de Guangdong, província meridional de la Xina.
* Illa Canton, atol de les illes Fènix a la república de Kiribati.
* Estats Units:
** Canton (Carolina del Nord)
** Canton (Connecticut)
** Canton (Dakota del Sud)
** Canton (Geòrgia)
** Canton (Kansas)
** Canton (Maine)
** Canton (Massachusetts)
** Canton (Minnesota)
** Canton (Mississipi)
** Canton (Missouri)
** Canton (Nova York)
** Canton (Ohio)
** Canton (Oklahoma)
** Canton (Pennsilvània)
** Canton (Texas)
** Canton City, població dels Estats Units a l'estat de Dakota del Nord.
** East Canton, població dels Estats Units a l'estat d'Ohio.
** New Canton, població dels Estats Units a l'estat d'Illinois.
** North Canton, població dels Estats Units a l'estat d'Ohio.
** West Canton, concentració de població designada pel cens dels Estats Units a l'estat de Carolina del Nord.
Viccionari
# Canton City

Canton City és una població dels Estats Units a l'estat de Dakota del Nord. Segons el cens del 2000 tenia 42 habitants.

## Demografia

Segons el cens del 2000, Canton City tenia 42 habitants, 22 habitatges, i 13 famílies. La densitat de població era de 108,1 hab./km².
Dels 22 habitatges en un 18,2% hi vivien nens de menys de 18 anys, en un 40,9% hi vivien parelles casades, en un 13,6% dones solteres, i en un 36,4% no eren unitats familiars. En el 31,8% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,91 i el nombre mitjà de persones que vivien en cada família era de 2,36.
Per edats la població es repartia de la següent manera: un 16,7% tenia menys de 18 anys, un 2,4% entre 18 i 24, un 38,1% entre 25 i 44, un 23,8% de 45 a 60 i un 19% 65 anys o més.
L'edat mediana era de 41 anys. Per cada 100 dones de 18 o més anys hi havia 118,8 homes.
La renda mediana per habitatge era de 31.250 $ i la renda mediana per família de 36.875 $. Els homes tenien una renda mediana de 28.750 $ mentre que les dones 13.750 $. La renda per capita de la població era de 21.511 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Canton City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Canton City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Cargolet de capell

El cargolet de capell (Cantorchilus nigricapillus) és un ocell de la família dels troglodítids (Troglodytidae).

## Hàbitat i distribució

Habita el sotabosc de la selva pluvial i vegetació secundària, normalment a prop de cursos fluvials de les terres baixes del Carib a l'est de Nicaragua, Costa Rica i Panamà, oest i nord de Colòmbia i oest de l'Equador.

## Referències

* ↑ «Cargolet de capell». Cercaterm. TERMCAT, Centre de Terminologia. Rev. 20/01/2022(català)
# Cargolet de clatell rogenc

El cargolet de clatell rogenc (Campylorhynchus rufinucha) és un ocell de la família dels troglodítids (Troglodytidae).

## Hàbitat i distribució

Habita boscos i zones arbustives de les terres baixes de l'estat del centre de l'estat de Veracruz, a Mèxic.

## Referències

* ↑ «Cargolet de clatell rogenc». Cercaterm. TERMCAT, Centre de Terminologia. Rev. 20/02/2022 (català)
# Cargolet de doble ratlla

El cargolet de doble ratlla (Microcerculus bambla) és un ocell de la família dels troglodítids (Troglodytidae).

## Hàbitat i distribució

Habita el sotabosc de la selva pluvial de les terres baixes per l'est dels Andes al sud de Veneçuela, Guaiana, est de l'Equador, est del Perú i Brasil amazònic al nord del riu Amazones, des del Rio Negro cap a l'est fins Amapá i Pará.

## Referències

* ↑ «Cargolet de doble ratlla». Cercaterm. TERMCAT, Centre de Terminologia. Rev. 2/12/2021(català)
# Cantó de Maîche

El cantó de Maîche és un cantó francès del departament del Doubs, situat al districte de Montbéliard. Té 27 municipis i el cap és Maîche.

## Municipis

* Battenans-Varin
* Belfays
* Belleherbe
* Les Bréseux
* Cernay-l'Église
* Charmauvillers
* Charmoille
* Charquemont
* Cour-Saint-Maurice
* Damprichard
* Les Écorces
* Ferrières-le-Lac
* Fessevillers
* Fournet-Blancheroche
* Frambouhans
* Goumois
* La Grange
* Maîche
* Mancenans-Lizerne
* Mont-de-Vougney
* Orgeans-Blanchefontaine
* Provenchère
* Thiébouhans
* Trévillers
* Urtière
* Vaucluse
* Vauclusotte

## Història

Llista dels consellers generals successius :
| Data d'elecció | Identitat | Partit |
| 1945-1994 | Paul Bobillier | MRP, després CD, després divers droite |
| 1994-2001 | Joseph Parrenin | PS |
| 2001- | Christine Bouquin | RPR, després Divers droite |
| les dades anteriors no són pas conegudes ||||
# Junction City

«Junction City» té aquests significats:
* Junction City (Geòrgia)
* Junction City (Illinois)
* Junction City (Kansas)
* Junction City (Kentucky)
* Junction City (Louisiana)
* Junction City (Missouri)
* Junction City (Ohio)
* Junction City (Washington)
* Junction City (Wisconsin)
# Junction (Utah)

Junction és una població dels Estats Units a l'estat de Utah. Segons el cens del 2000 tenia 177 habitants.

## Demografia

Segons el cens del 2000, Junction tenia 177 habitants, 67 habitatges, i 46 famílies. La densitat de població era de 4,8 habitants per km².
Dels 67 habitatges en un 34,3% hi vivien nens de menys de 18 anys, en un 59,7% hi vivien parelles casades, en un 6% dones solteres, i en un 29,9% no eren unitats familiars. En el 29,9% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,3.
Per edats la població es repartia de la següent manera: un 29,9% tenia menys de 18 anys, un 7,9% entre 18 i 24, un 19,8% entre 25 i 44, un 22,6% de 45 a 60 i un 19,8% 65 anys o més.
L'edat mediana era de 39 anys. Per cada 100 dones de 18 o més anys hi havia 106,7 homes.
La renda mediana per habitatge era de 25.625 $ i la renda mediana per família de 32.750 $. Els homes tenien una renda mediana de 29.250 $ mentre que les dones 17.083 $. La renda per capita de la població era d'11.356 $. Entorn del 19,6% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Junction». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Junction». American Fact Finder. Oficina del Cens dels Estats Units, 12-01-2010.
# Kiryuïta

La kiryuïta és un mineral de la classe dels fosfats.

## Característiques

La kiryuïta és un fosfat de fórmula química NaMnAl(PO₄)F₃. Va ser aprovada com a espècie vàlida per l'Associació Mineralògica Internacional l'any 2021 i publicada en el mes de setembre de 2023. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional de la Natura i la Ciència de Tòquio (Japó), amb el número d'espècimen: nsm-m48724.

## Formació i jaciments

Va ser descoberta a la mina Tsukubara, situada a la ciutat de Kiryū, dins la Prefectura de Gunma (Japó), sent l'únic indret de tot el planeta on ha estat descrita aquesta espècie mineral.

## Referències

* ↑ «Kiryuite» (en anglès). Mindat. [Consulta: 24 maig 2022].
* ↑ Nishio-Hamane, Daisuke; Yajima, Takeshi; Ikari, Issei; Ohki, Yoshiya; Hori, Hirofumi; Ohara, Yoshihiro «Kiryuite and gunmaite, two new minerals from Tsukubara, Kiryu City, Gunma Prefecture, Japan». Journal of Mineralogical and Petrological Sciences, 118, 1, 2023, pàg. 230605. DOI: https://doi.org/10.2465/jmps.230605 [Consulta: 9 novembre 2023].
# Kiríl·lovka

Kiríl·lovka (en rus: Кирилловка) és un poble del krai de Primórie, a l'Extrem Orient de Rússia, que en el cens del 2010 tenia 73 habitants.

## Referències

* ↑ Официальный сайт администрации Новолитовского сельского поселения Партизанского района
# Canonada amb nom

En informàtica, una canonada amb nom (també coneguda com FIFO pel seu comportament) és una extensió del concepte de canalització tradicional en sistemes Unix i similars a Unix, i és un dels mètodes de comunicació entre processos (IPC). El concepte també es troba a OS/2 i Microsoft Windows, encara que la semàntica difereix substancialment. Una canonada tradicional és " sense nom " i només dura el temps que el procés. Tanmateix, una canonada amb nom pot durar mentre el sistema estigui en funcionament, més enllà de la vida útil del procés. Es pot suprimir si ja no s'utilitza. Normalment, una canonada amb nom apareix com a fitxer i, generalment, els processos s'hi adjunten per a IPC.

## En Unix

En lloc d'una canalització de shell convencional, sense nom, una canalització amb nom fa ús del sistema de fitxers. Es crea explícitament utilitzant mkfifo o mknod, i dos processos separats poden accedir a la canalització pel nom — un procés pot obrir-lo com a lector i l'altre com a escriptor.
Per exemple, es pot crear una canonada i configurar gzip per comprimir les coses que hi estan connectades:
En un intèrpret d'ordres de procés independent, es podrien enviar les dades per comprimir-les:
fitxer cat > my_pipe

## A Windows

Es pot accedir a una canonada amb nom com un fitxer. Les funcions de l'SDK del Win32 CreateFile, ReadFile, WriteFile i CloseHandle obren, llegeixen des, escriuen i tanquen una canonada, respectivament. A diferència d'Unix, no hi ha cap interfície de línia d'ordres, excepte PowerShell.
Les canonades amb nom no es poden crear com a fitxers dins d'un sistema de fitxers normal, a diferència d'Unix. També, a diferència dels seus homòlegs Unix, les canonades amb nom són volàtils (s'eliminen després que es tanqui l'última referència). Cada canonada es col·loca al directori arrel del sistema de fitxers de canonades amb nom (NPFS), muntat sota el camí especial \\. \pipe\ (és a dir, una canonada anomenada " foo " tindria un nom de camí complet de \\.\pipe\foo). Les canonades anònimes que s'utilitzen en la canalització són en realitat anomenades canonades amb un nom aleatori.

## Referències

* ↑ adegeo. «How to: Use Named Pipes for Network Interprocess Communication - .NET» (en anglès americà), 15-09-2021. [Consulta: 10 desembre 2023].
* ↑ «mkfifo, mkfifoat - make a FIFO special file» (en anglès). IEEE Std 1003.1-2017. The Open Group.
* ↑ «mknod, mknodat - make directory, special file, or regular file» (en anglès). IEEE Std 1003.1-2017. The Open Group.
* ↑ «Anonymous and Named Pipes in Linux» (en anglès). [Consulta: 10 desembre 2023].
# Kapoeta

Kapoeta és una població al Sudan del Sud. Està situada al comtat o districte de Kapoeta del Sud a l'estat d'Equatoria, a la part sud-oriental. La població de Kapoeta es calculava el 2008 en aproximadament 7.000 persones.

## Localització

La ciutat es troba a la riba oriental del riu Singaita. Fou fundada com a posició comercial i militar pel capità Knollys, que va arribar al riu el gener de 1927.
Aquesta localització és aproximadament a 275 km per carretera a l'est de Juba, la capital de Sudan del Sud, i la ciutat més gran del país. La ciutat està a uns 677 metres sobre el nivell de la mar.

## Transport

La carretera principal des de Lokichogio, Kenya a la capital del Sudan del Sud, Juba, passa per Kapoeta. La ciutat també disposa de l'aeroport de Kapoeta, que el 2011, era poc més que una pista plena de brutícia.

## Cultura

Kapoeta està habitada majoritàriament pel grup ètnic Toposa. Els Didinga també viuen en l'àrea, però són pagesos i tendeixen a habitar als turons fèrtils i humits de la regió, mentre que els Toposa, que són ramaders, viuen a les planes.

## Punts d'interès

Els punts següents d'interès es troben dins o prop de Kapoeta són:
* Les oficines del Consell Municipal de Kapoeta (Kapoeta Town Council)
* La seu del comtat de Kapoeta del Sud (Kapoeta South County)
* L'aeroport de Kapoeta, un aeroport civil al nord de la ciutat
* Central Elèctrica de Kapoeta, una petita estació hidro-energètica de 0,9 MW, establerta el 2011
* El riu Narus, estacional, propens a provocar inundacions

## Referències

* ↑ Northeast African Studies, Volume 3. African Studies Center, Michigan State University, 1981, p. 84.
* ↑ Map Showing Kapoeta And Juba With Distance Marker
* ↑ Elevation of 2,220 Feet Above Sea Level
* ↑ Kapoeta Power Station Commissioned In 2011
* ↑ «2002 Geological Survey of Kapoeta County». Arxivat de l'original el 2012-03-22. [Consulta: 12 novembre 2011].